CELEX: 22010D0080
Language: da
Date: 2010-06-11 00:00:00
Title: Det Blandede EØS-udvalgs afgørelse nr. 80/2010 af 11. juni 2010 om ændring af protokol 31 til EØS-aftalen om samarbejde på særlige områder ud over de fire friheder

16.9.2010   
            
            
               DA
            
            
               Den Europæiske Unions Tidende
            
            
               L 244/41
            
         DET BLANDEDE EØS-UDVALGS AFGØRELSE
   Nr. 80/2010
   af 11. juni 2010
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   Under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved Det Blandede EØS-udvalgs afgørelse nr. 109/2008 af 26. september 2008 (1).
            
         
               (2)
            
            
               Aftalens kontraherende parters samarbejde bør udvides til at omfatte Europa-Parlamentets og Rådets afgørelse nr. 922/2009/EF af 16. september 2009 om interoperabilitetsløsninger for europæiske offentlige myndigheder (ISA) (2).
            
         
               (3)
            
            
               Protokol 31 til aftalen bør derfor ændres, således at det udvidede samarbejde kan finde sted med virkning fra den 1. januar 2010 —
            
         VEDTAGET DENNE AFGØRELSE:
   Artikel 1
   Protokol 31 til aftalen ændres som anført i bilaget til denne afgørelse.
   Artikel 2
   Denne afgørelse træder i kraft dagen efter, at Det Blandede EØS-udvalg har modtaget den sidste meddelelse i henhold til aftalens artikel 103, stk. 1 (3).
   Den anvendes fra den 1. januar 2010.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 11. juni 2010.
      
         
            På Det Blandede EØS-udvalgs vegne
         
         Alan SEATTER
         
            Formand
         
      
   
   
      (1)  EUT L 309 af 20.11.2008, s. 39.
   
      (2)  EUT L 260 af 3.10.2009, s. 20.
   
      (3)  Ingen forfatningsmæssige krav angivet.
   
      BILAG
      TIL DET BLANDEDE EØS-UDVALGS AFGØRELSE Nr. 80/2010
      I artikel 17 (Telematisk dataudveksling) i protokol 31 til aftalen foretages følgende ændringer:
      
                  a)
               
               
                  I stk. 1 ændres »stk. 5, litra a)« og »stk. 5, litra b)« til »stk. 6, litra a)« og »stk. 6, litra b)«.
               
            
                  b)
               
               
                  Følgende afsnit tilføjes i stk. 1:
                  »EFTA-staterne deltager fra den 1. januar 2010 i de projekter og aktiviteter, der gennemføres som led i det under stk. 6, litra c), omhandlede EU-program, for så vidt disse projekter og aktiviteter støtter andet samarbejde mellem de kontraherende parter.«
               
            
                  c)
               
               
                  I stk. 2 ændres »stk. 5« til »stk. 6«.
               
            
                  d)
               
               
                  I stk. 3 ændres »stk. 5, litra a)« til »stk. 6, litra a)«.
               
            
                  e)
               
               
                  I stk. 4 ændres »stk. 5, litra b)« til »stk. 6, litra b)«.
               
            
                  f)
               
               
                  Stk. 5 bliver stk. 6.
               
            
                  g)
               
               
                  Følgende stykke indsættes efter stk. 4:
                  »5.   EFTA-staterne deltager fra starten af samarbejdet om det under stk. 6, litra c), omhandlede program i fuldt omfang, men uden stemmeret, i de EØS-relevante dele af arbejdet i Udvalget for Interoperabilitetsløsninger for Europæiske Offentlige Administrationer (ISA-udvalget), der bistår Kommissionen med gennemførelsen, forvaltningen og udviklingen af det pågældende program, for så vidt angår EØS-relevante projektdele af programmet.«
               
            
                  h)
               
               
                  Følgende tilføjes i slutningen af stk. 6:
                  
                              »c)
                           
                           
                              med henblik på deltagelse fra 1. januar 2010:
                              
                                          —
                                       
                                       
                                          
                                             32009 D 0922: Europa-Parlamentets og Rådets afgørelse nr. 922/2009/EF af 16. september 2009 om interoperabilitetsløsninger for europæiske offentlige myndigheder (ISA) (EUT L 260 af 3.10.2009, s. 20).«